Агуркі — тое ж самае. Бельгія, Галандыя, Італія. Прычым, нейкім дзіўным чынам кошты на гэты не самы карысны з пункту гледжання ўтрымання вітамінаў і мінералаў прадукт перавышаюць кошты на таматы. Хоць тэхналогіі іх вырошчвання амаль падобныя. Давялося бачыць “даўгавязых” і па 35, і па 50 і нават па 68 тысяч рублёў за кілаграм. Прычым, уся ж гэтая прадукцыя ў цяперашні час — не грунтовая, пахучая, але цяплічная, нейкая, мякка кажучы, нейтральная ў плане смаку ды арамату.